**Ce dulce seară!**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copilă scumpă, grea plăcere,

Miresme proaspete de prune,

Inimii mele temnicere,

Iubirea-ți gândul mi-l supune.

Mirific ți se vede trupul

Dansând în umbre prin odaie,

Aș vrea să-ți simt poetic gustul

Ce stinge-a inimii bătaie.

M-apropii de a ta ființă

Și îți sărut sărutul dulce

Ce mă coboară-n neființă

Și spre iubire-ncet mă duce.

Ești iar a mea, ce dulce seară!

Cântec născut dintr-o vioară...